На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 05. новембра 2020. године, доноси

**Н А Р Е Д Б У**

1. Наређује се бесконтактно мерење телесне температуре приликом уласка у објекте јавне нaмене, као и постављање средстава за дезинфекцију руку и дезобаријера испред улаза у објекте јавне нaмене.
2. Наређују се градским управама Града Новог Сада које обављају шалтерски рад са странкама да обезбеде рад у две смене и то у периоду од 07,30 до 20,00 часова.
3. Наређује се старешинама који руководе органима Града Новог Сада, посебним организацијама и службама да организују обављање послова у две смене, уколико у канцеларијама борави више од троје лица.
4. Наређује се запосленима у органима Града Новог Сада, посебним организацијама и службама да примењују прописане епидемиолошке заштитне мере и планове примена мера за спречавање појаве и ширења заразне болести.
5. Наређује се редовно проветравање просторија у којима се обављају послови из делокруга рада органа Града Новог Сада, посебних организација и служби и то минимум једном у току 2 сата.
6. Наређује се старешинама који руководе органима Града Новог Сада, посебним организацијама и службама да за сваку канцеларију одреде одговoрно лице за спровођење епидемиолошких заштитних мера.
7. Наређује се Служби за заједничке послове Града Новог Сада да обезбеди појачану хигијену и дезинфекцију радних и помоћних просторија и опреме за рад (тоалети, кваке на вратима, фиксни телефони, рачунарска опрема и др.) које користе за рад органи Града Новог Сада, посебне организације и службе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-143**

**Дана: 5. новембра 2020. године *Милош Вучевић***

**НОВИ САД**